আলিপুর আবহাওয়া দফতরের পূর্বাভাস অনুযায়ী আগামী ২৪ ঘণ্টায় দক্ষিণবঙ্গে বৃষ্টি চলবে।
অর্থাৎ সোমবার গাঁধী জয়ন্তীর ছুটির দিনও বৃষ্টিতে মাটি হওয়ার সম্ভাবনা রয়েছে। কারণ পশ্চিমবঙ্গ, ওড়িশা ও ঝাড়খণ্ডের উপর যে ঘূর্ণাবর্তটি রয়েছে, তার জেরেই বৃষ্টি চলবে।
তবে আশার কথা একটাই, দক্ষিণবঙ্গে বিক্ষিপ্ত বৃষ্টি হবে।

এই বিষয়ে অন্যান্য খবর

ভাসান উপভোগ করতে চাইছেন! আবহাওয়ার পূর্বাভাস জেনে সতর্ক থাকুন


মঙ্গলবার এই বৃষ্টির দাপট কমতে পারে বলে জানিয়েছেন আলিপুর আবহাওয়া দফতরের অধিকর্তা গণেশকুমার দাস।
বৃষ্টির জেরেই তাপমাত্রাও অনেকটা কমে গিয়েছে। রবিবার সর্বোচ্চ তাপমাত্রা ছিল ৩০.১ ডিগ্রি সেলসিয়াস। স্বাভাবিকের থেকে যা তিন ডিগ্রি কম। সর্বনিম্ন তাপমাত্রা ছিল ২৫.১ ডিগ্রি সেলসিয়াস।
তবে বাতাসে আপেক্ষিক আর্দ্রতার পরিমাণ বেশি থাকায় অস্বস্তি বজায় থাকবে বলে জানিয়েছে হাওয়া দফতর।